CELEX: 32018D0716
Language: el
Date: 2018-05-14 00:00:00
Title: Απόφαση (ΚΕΠΠΑ) 2018/716 του Συμβουλίου, της 14ης Μαΐου 2018, σχετικά με την τροποποίηση και την παράταση της απόφασης 2013/34/ΚΕΠΠΑ για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali)

16.5.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 120/8
               
            ΑΠΌΦΑΣΗ (ΚΕΠΠΑ) 2018/716 ΤΟΥ ΣΥΜΒΟΥΛΊΟΥ
      της 14ης Μαΐου 2018
      σχετικά με την τροποποίηση και την παράταση της απόφασης 2013/34/ΚΕΠΠΑ για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali)
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, τα άρθρα 42 παράγραφος 4 και 43 παράγραφος 2,
      Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
      Εκτιμώντας τα ακόλουθα:
      
                  (1)
               
               
                  Στις 17 Ιανουαρίου 2013 το Συμβούλιο εξέδωσε την απόφαση 2013/34/ΚΕΠΠΑ (1) για στρατιωτική αποστολή της ΕΕ που θα συμβάλει στην εκπαίδευση των ενόπλων δυνάμεων του Μάλι (EUTM Mali).
               
            
                  (2)
               
               
                  Στις 18 Φεβρουαρίου 2013 το Συμβούλιο εξέδωσε την απόφαση 2013/87/ΚΕΠΠΑ (2) για την έναρξη της EUTM Mali.
               
            
                  (3)
               
               
                  Στις 23 Μαρτίου 2016 το Συμβούλιο εξέδωσε την απόφαση (ΚΕΠΠΑ) 2016/446 (3) σχετικά με την τροποποίηση και την παράταση της εντολής της EUTM Mali και την πρόβλεψη ποσού δημοσιονομικής αναφοράς για το διάστημα έως τις 18 Μαΐου 2018.
               
            
                  (4)
               
               
                  Μετά τη στρατηγική επανεξέταση της αποστολής, η Επιτροπή Πολιτικής και Ασφάλειας εισηγήθηκε την τροποποίηση και παράταση της εντολής της EUTM Mali έως τις 18 Μαΐου 2020.
               
            
                  (5)
               
               
                  Κρίνεται, επίσης, σκόπιμο να καθορισθεί το ποσό δημοσιονομικής αναφοράς για την κάλυψη των δαπανών που συνδέονται με την EUTM Mali για την περίοδο από τις 19 Μαΐου 2018 έως τις 18 Μαΐου 2020.
               
            
                  (6)
               
               
                  Η απόφαση 2013/34/ΚΕΠΠΑ θα πρέπει, επομένως, να τροποποιηθεί αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η απόφαση 2013/34/ΚΕΠΠΑ τροποποιείται ως εξής:
      
                  1)
               
               
                  το άρθρο 1 τροποποιείται ως εξής:
                  
                              α)
                           
                           
                              στην παράγραφο 1, προστίθεται η ακόλουθη περίοδος:
                              «Επιπλέον, η αποστολή EUTM Mali υποστηρίζει την έναρξη επιχειρησιακής λειτουργίας της κοινής δύναμης της G5 Σαχέλ στην έδρα της»·
                           
                        
                              β)
                           
                           
                              η παράγραφος 2 αντικαθίσταται από το ακόλουθο κείμενο:
                              «2.   Στόχος της αποστολής EUTM Mali είναι να ανταποκριθεί στις επιχειρησιακές ανάγκες των ΕΔΜ και της κοινής δύναμης της G5 Σαχέλ παρέχοντας:
                              
                                          α)
                                       
                                       
                                          εκπαιδευτική και συμβουλευτική στήριξη στις ΕΔΜ, μεταξύ άλλων μέσω αποκεντρωμένων δραστηριοτήτων στις περιφέρειες, καθώς και εκπαίδευση στο διεθνές ανθρωπιστικό δίκαιο, την προστασία των αμάχων και τα ανθρώπινα δικαιώματα·
                                       
                                    
                                          β)
                                       
                                       
                                          συνδρομή, κατόπιν αιτήματος του Μάλι και σε συντονισμό με την MINUSMA, στη διαδικασία αφοπλισμού, αποστράτευσης και επανένταξης στο πλαίσιο της ειρηνευτικής συμφωνίας, με την παροχή εκπαίδευσης προκειμένου να διευκολυνθεί η ανασυγκρότηση των ενόπλων δυνάμεων του Μάλι χωρίς αποκλεισμούς·
                                       
                                    
                                          γ)
                                       
                                       
                                          υποστήριξη στη διαδικασία G5 Σαχέλ, μέσω ειδικής συμβουλευτικής και εκπαιδευτικής στήριξης ώστε να καταστεί επιχειρησιακή η κοινή δύναμη της G5 Σαχέλ.»·
                                       
                                    
                        
            
                  2)
               
               
                  στο άρθρο 10, η παράγραφος 2 αντικαθίσταται από το ακόλουθο κείμενο:
                  «2.   Το ποσό δημοσιονομικής αναφοράς για τις κοινές δαπάνες της EUTM Mali για την περίοδο από τις 19 Μαΐου 2018 έως τις 18 Μαΐου 2020 ανέρχεται σε 59 743 047,00 EUR. Το ποσοστό του ποσού δημοσιονομικής αναφοράς που αναφέρεται στο άρθρο 25 παράγραφος 1 της απόφασης (ΚΕΠΠΑ) 2015/528 του Συμβουλίου (*1) ανέρχεται σε 0 % και το ποσοστό πιστώσεων όπως αναφέρεται στο άρθρο 34 παράγραφος 3 της εν λόγω απόφασης ανέρχεται σε 30 %.
                  
                     (*1)  Απόφαση (ΚΕΠΠΑ) 2015/528 του Συμβουλίου, της 27ης Μαρτίου 2015, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (Athena) και την κατάργηση της απόφασης 2011/871/ΚΕΠΠΑ (ΕΕ L 84 της 28.3.2015, σ. 39)»·"
						
               
            
                  3)
               
               
                  στο άρθρο 12, η παράγραφος 2 αντικαθίσταται από το ακόλουθο κείμενο:
                  «2.   Η εντολή της EUTM Mali λήγει στις 18 Μαΐου 2020.».
               
            Άρθρο 2
      Η παρούσα απόφαση αρχίζει να ισχύει από την ημερομηνία της έκδοσής της.
      
         Βρυξέλλες, 14 Μαΐου 2018.
         
            
               Για το Συμβούλιο
            
            
               Η Πρόεδρος
            
            E. ZAHARIEVA
         
      
      
         (1)  Απόφαση 2013/34/ΚΕΠΠΑ του Συμβουλίου, της 17ης Ιανουαρίου 2013, για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (ΕΕ L 14 της 18.1.2013, σ. 19).
      
         (2)  Απόφαση 2013/87/ΚΕΠΠΑ του Συμβουλίου, της 18ης Φεβρουαρίου 2013, για την έναρξη στρατιωτικής αποστολής της Ευρωπαϊκής Ένωσης που θα συμβάλει στην εκπαίδευση των Ενόπλων Δυνάμεων του Μάλι (EUTM Mali) (ΕΕ L 46 της 19.2.2013, σ. 27).
      
         (3)  Απόφαση (ΚΕΠΠΑ) 2016/446 του Συμβουλίου, της 23ης Μαρτίου 2016, σχετικά με την τροποποίηση και την παράταση της απόφασης 2013/34/ΚΕΠΠΑ του Συμβουλίου για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (ΕΕ L 78 της 24.3.2016, σ. 74).